smcproject/ml-wiki-sentences huggingface dataset:
‘തങ്ങൾ ഒരു രാഷ്ട്രീയ പാർട്ടിയുടെയും ഭാഗമായിരിക്കില്ലെന്ന് രൂപീകരണ സമ്മേളനം പ്രഖ്യാപിച്ചു. എഐവൈഎഫ്, യുവാക്കൾ തന്നെ രൂപം നൽകുന്ന പരിപാടികളുടെ അടിസ്ഥാനത്തിൽ പ്രവർത്തിക്കുന്ന സംഘടനയായിരിക്കും. രാജ്യത്തെ ചെറുപ്പക്കാരുടെ താൽപര്യങ്ങൾക്ക് അനുസൃതമായിരിക്കും അതിന്റെ നയപരിപാടികൾ. അതോടൊപ്പം എഐവൈഎഫിനെ ലോകജനാധിപത്യ യുവജന ഫെഡറേഷനിൽ (ഡബ്ല്യു.എഫ്.ഡി.വൈ) അഫിലിയേറ്റ് ചെയ്യുന്നതിനും ഡൽഹി സമ്മേളനം തീരുമാനിച്ചു. സമ്മേളനം സമാപിച്ച മെയ് മൂന്ന് എഐവൈഎഫ് സ്ഥാപകദിനമായി പ്രഖ്യാപിച്ചു.
വിഖ്യാത ചലച്ചിത്രകാരൻ ബൽരാജ് സാഹിനിയെ ദേശീയ പ്രസിഡന്റായി ഐക്യകണ്‌ഠേന തെരഞ്ഞെടുത്തു. ലോക മാർക്‌സിസ്റ്റ് റിവ്യു പത്രാധിപസമിതിയിൽ സിപിഐ പ്രതിനിധിയായിരുന്ന ശാരദ മിത്ര ആദ്യ ജനറൽ സെക്രട്ടറിയായി.
സ്വതന്ത്ര ഭാരതത്തിൽ പിറവികൊണ്ട ആദ്യത്തെ സംഘടിത ദേശീയ വിപ്ലവ യുവജന സംഘടന എന്ന് എഐവൈഎഫിനെ വിശേഷിപ്പിക്കുമ്പോഴും ദേശീയ സ്വാതന്ത്ര്യസമരത്തിന്റെ ഭാഗമായി രാജ്യത്തിന്റെ സമരഭൂമികളിൽ ജൻമംകൊണ്ട എണ്ണമറ്റ വിപ്ലവ യുവജന പ്രസ്ഥാനങ്ങളുടെ വിപുലീകൃതമായ സംഘടനാ രൂപമായിട്ടാണ് എഐവൈഎഫ് സ്ഥാപിക്കപ്പെട്ടത്. അഖിലേന്ത്യ യുവജനഫെഡറേഷന്റെ സമരചരിത്രം സ്വാതന്ത്ര്യസമരത്തിന്റെ വേരുകളോളം പടർന്നു നിൽക്കുന്നുണ്ടെന്നു സാരം. 1906-ൽ ബംഗാളിൽ രൂപംകൊണ്ട യങ് ഇന്ത്യ ലീഗ് തൊട്ട് 1926ൽ ഭഗത്‌സിങ്ങിന്റെ നേതൃത്വത്തിൽ പഞ്ചാബിൽ രൂപീകരിച്ച നൗ ജവാൻ ഭാരത് സഭ ഉൾപ്പെടെയുള്ള ബ്രിട്ടീഷ് ഇന്ത്യയിലെ നിരവധി യുവജന പ്രസ്ഥാനങ്ങൾ രാഷ്ട്രീയമായി ഒരുക്കിവച്ച വിപ്ലവബോധമാണ് എഐവൈഎഫ് എന്ന സംഘടനയുടെ പിറവിയിലേക്ക് നയിച്ചത്. ഇന്ത്യയിലെ ലക്ഷണമൊത്ത ആദ്യത്തെ യുവജനസംഘടന എന്ന് വിശേഷിപ്പിക്കപ്പെടുന്ന നൗ ജവാൻ ഭാരത് സഭയും അതിന്റെ ആദ്യ സെക്രട്ടറിയായിരുന്ന ഭഗത്‌സിങ്ങിന്റെയും വിപ്ലവാദർശത്തെ പിൻപറ്റിക്കൊണ്ട് തന്നെയാണ് എഐവൈഎഫ് പ്രവർത്തനം ആരംഭിച്ചത് എന്ന് രേഖപ്പെടുത്തുന്നതാവും ചരിത്രത്തിലെ വലിയ ശരി. ഭഗത്‌സിങ്ങിന്റെയും സഖാക്കളുടെയും ആവേശകരവും സാഹസികവുമായ വിപ്ലവപാതയിൽ ആകൃഷ്ടരായി രാഷ്ട്രീയ പ്രവർത്തനം തുടങ്ങിയ ഇന്ത്യയിലെ ലക്ഷക്കണക്കിന് വരുന്ന യുവജനങ്ങളുടെ പ്രതീക്ഷകളും രാഷ്ട്രീയ സ്വപ്‌നങ്ങളും യാഥാർഥ്യമാക്കാനുള്ള ശ്രമങ്ങൾ സ്വതന്ത്ര ഇന്ത്യയിൽ ഏറ്റെടുത്ത് മുന്നോട്ട് കൊണ്ടുപോയത് എഐവൈഎഫ് ആണെന്ന് പറയുന്നത് ആവേശഭരിതമാണ്. ഏകീകൃത ഇന്ത്യൻ റിപ്പബ്ലിക്ക് സ്ഥാപിക്കാൻ യുവാക്കൾക്കിടയയിൽ ദേശാഭിമാന ബോധമുണർത്തുന്ന പ്രവർത്തനങ്ങളായിരുന്നു നവജവാൻ ഭാരത്‌സഭ നടത്തിയതെങ്കിൽ സ്വതന്ത്ര ഇന്ത്യയുടെ ഐക്യവും അഖണ്ഡതയും കാത്തുസൂക്ഷിക്കുന്നതിനുള്ള പോരാട്ടങ്ങളാണ് വിവിധ കാലങ്ങളിൽ എഐവൈഎഫ് ഏറ്റെടുത്തത്.
1925 ൽ ഇന്ത്യൻ കമ്യൂണിസ്റ്റ് പാർട്ടി രൂപീകരിക്കപ്പെട്ടെങ്കിലും പരസ്യമായി പ്രവർത്തിക്കാൻ കഴിയാതിരുന്ന ആദ്യകാലത്ത് പരസ്യ പ്രവർത്തനങ്ങൾക്കുള്ള വേദി എന്ന നിലയിൽ രൂപീകരിച്ച തൊഴിലാളി-കർഷക പാർട്ടിയുടെ യുവജനവിഭാഗമായ യങ് കമ്യൂണിസ്റ്റ് ലീഗി (യങ് കോമ്രേഡ് ലീഗി)ന്റെ പ്രവർത്തനങ്ങളും എഐവൈഎഫിന് പ്രചോദനമായിട്ടുണ്ട്. 1928-ൽ ധരണി ഗോസ്വാമിയുടെ നേതൃത്വത്തിൽ കൽക്കത്തയിലാണ് യങ് കമ്യൂണിസ്റ്റ് ലീഗ് രൂപീകരിച്ചത്. മാർക്‌സിസം പ്രചരിപ്പിക്കുന്ന പ്രവർത്തനങ്ങളാണ് അവർ പ്രധാനമായും ഏറ്റെടുത്തത്. ഭരണഘടനയിൽ തന്നെ ‘ശാസ്ത്രീയ സോഷ്യലിസം’ ലക്ഷ്യമായി പ്രഖ്യാപിച്ച അഖിലേന്ത്യ യുവജന ഫെഡറേഷന്റെ പ്രത്യയശാസ്ത്ര അടിത്തറ ഒരുക്കുന്നതിന് യങ് കമ്യൂണിസ്റ്റ് ലീഗിന്റെ സ്വാധീനം വളരെ വലുതായിരുന്നു എന്ന് കാണാൻ കഴിയും.
ഭഗത്‌സിങ്ങിന്റെയും സഖാക്കളുടെയും രക്തസാക്ഷിത്വം മൂന്നായി മുറിഞ്ഞുകിടന്ന കേരളത്തിലും യുവജന പ്രസ്ഥാനത്തിന്റെ പിറവിക്കും പോരാട്ടങ്ങൾക്കും കാരണമായി.
1931 മാർച്ച് 23ന് ഭഗത്‌സിങ്ങിനെ തൂക്കിലേറ്റിയതിൽ പ്രതിഷേധിച്ച് തിരുവനന്തപുരത്ത് വൻ പ്രതിഷേധ പ്രകടനം നടന്നു.
തുടർന്നുള്ള ദിവസങ്ങളിൽ കോഴിക്കോടും കണ്ണൂരിലും ഉൾപ്പെടെ വിവിധ കേന്ദ്രങ്ങളിൽ യുവജനങ്ങൾ പ്രതിഷേധവുമായി തെരുവിലിറങ്ങി.
ഭഗത്‌സിങ്ങിന്റെ രക്തസാക്ഷിത്വം കേരളത്തിലെ യുവാക്കളിൽ സൃഷ്ടിച്ച ആദ്യ പ്രതിഫലനമാണ് 1931-ൽ എൻ സി ശേഖറിന്റെ നേതൃത്വത്തിൽ ബാലരാമപുരത്ത് പിറവികൊണ്ട യൂത്ത് ലീഗ്.
അതേ വർഷം ഓഗസ്റ്റിൽ തിരുവനന്തപുരത്ത് പൊന്നറ ശ്രീധറിന്റെ അധ്യക്ഷതയിൽ യോഗം ചേർന്ന
യുവജനങ്ങൾ തിരുവിതാംകൂർ യൂത്ത് ലീഗിന് രൂപം നൽകി.
ഏറെ താമസിയാതെ കൊച്ചിയിലും മലബാറിലും യൂത്ത്‌ലീഗ് പ്രവർത്തനങ്ങൾ ശക്തിപ്പെട്ടു.
കോഴിക്കോട് കെ വി കുഞ്ഞിക്കണ്ണൻ നായരുടെ നേതൃത്വത്തിലാണ് യൂത്ത് ലീഗ് പ്രവർത്തനങ്ങൾ ആരംഭിച്ചത്.
കരിവെള്ളൂർ കേന്ദ്രമാക്കി എ വി കുഞ്ഞമ്പുവിന്റെ നേതൃത്വത്തിൽ രൂപീകരിച്ച അഭിനവ് ഭാരത് യുവസംഘം മലബാറിന്റെ വിപ്ലവ വീര്യം ഉണർത്തിയ സംഘടനയായി മാറി.
സ്വാതന്ത്ര്യസമരത്തിൽ വിദ്യാർഥികളെ അണിനിരത്തിയ എ.ഐ.എസ്.എഫ് വഹിച്ച പങ്കിനോളം തന്നെ യുവജനങ്ങളെ സ്വാതന്ത്ര്യത്തിനായുള്ള യുദ്ധഭൂമിയിൽ അടരാടുവാൻ പ്രാപ്തരാക്കുന്നതിൽ രാജ്യത്തിന്റെ വിവിധ കോണുകളിൽ പ്രവർത്തനം നടത്തിയ ചെറുതും വലുതുമായ യുവജന പ്രസ്ഥാനങ്ങൾ മുഖ്യപങ്ക് വഹിക്കുകയുമുണ്ടായി.
സ്വതന്ത്ര ഇന്ത്യയിലെ യുവജനങ്ങളെ രാഷ്ട്രീയത്തിന്റെ നേർവഴിയിൽ നയിക്കുന്നതിനും രാജ്യം ഭരിച്ച ഭരണാധികാരികളുടെ ജനവിരുദ്ധ നയങ്ങൾക്കെതിരെ പോരാടുന്നതിലും ഏറ്റവും ഉജ്ജ്വലമായ നേതൃത്വമായി പ്രവർത്തിച്ച പ്രസ്ഥാനം എഐവൈഎഫ് ആണ്.
1959- മെയ് 3ന് ഡൽഹിയിൽ വച്ച് എഐവൈഎഫ് രൂപംകൊണ്ടതിന് ശേഷം 1959 ജൂൺ 7ന് എറണാകുളത്ത് ചേർന്ന കൺവൻഷനിൽ വച്ചാണ് എഐവൈഎഫിന്റെ കേരള സംസ്ഥാന ഘടകം രൂപീകരിക്കപ്പെട്ടത്.
പി കെ വാസുദേവൻ നായർ ആദ്യ സംസ്ഥാന പ്രസിഡന്റും വി എൻ അച്ചുതകുറുപ്പ് ജനറൽ സെക്രട്ടറിയും ആയി തെരഞ്ഞെടുക്കപ്പെട്ടു.
1959 ഒക്‌ടോബർ 30, 31 തീയതികളിൽ കോട്ടയത്ത് ആദ്യ സംസ്ഥാന സമ്മേളനം സംഘടിപ്പിച്ചുകൊണ്ട് കേരളത്തിലെ എഐവൈഎഫിന്റെ സാന്നിധ്യവും സ്വാധീനവും വിളംബരം ചെയ്തു.
‘വ്യക്തമായ കാഴ്ചപ്പാടോ നേർവഴി കാണിക്കുന്ന നേതൃത്വമോ ഇല്ലാത്തതും നിമിത്തം പിന്തിരിപ്പനായ ആശയഗതികൾ യുവജനങ്ങളിൽ സ്വാധീനം ചെലുത്തിക്കൊണ്ടിരിക്കുന്നു. യുവജനങ്ങൾക്കിടയിൽ വർഗീയമായ ചേരിതിരിവ് ഉണ്ടാക്കാൻ അടുത്തകാലത്ത് കടുത്ത ശ്രമങ്ങൾ നടക്കുകയുണ്ടായി. പുരോഗതിക്ക് തടസമായി നിൽക്കുന്ന ഇത്തരം ആശയഗതികളേയും ശക്തികളേയും എതിർത്തു തോൽപ്പിക്കാൻ യുവജന ഫെഡറേഷൻ നിരന്തരമായി പരിശ്രമിച്ചുകൊണ്ടിരിക്കും.’
ഇത് ഒന്നാം സംസ്ഥാന സമ്മേളനം അംഗീകരിച്ച പ്രമേയത്തിലെ ഏറ്റവും പ്രധാന ഭാഗമാണ്.
ഈ പ്രഖ്യാപനത്തിന്റെ അർഥവ്യാപ്തി മനസ്സിലാക്കിക്കൊണ്ടുള്ള നിരന്തരമായ ക്യാമ്പെയിനുകളാണ് തുടർന്നിങ്ങോട്ട് എഐവൈഎഫ് ഏറ്റെടുത്തിട്ടുള്ളത്.
ഇന്ത്യൻ ജനാധിപത്യം നിലനിൽക്കുന്ന കാലത്തോളം സ്മരിക്കപ്പെടുന്നതാവും 18 വയസിൽ വോട്ടവകാശം വേണമെന്നാവശ്യപ്പെട്ട് ഈ സംഘടന നടത്തിയ നിരന്തരമായ സമരങ്ങൾ.
തൊഴിൽ അല്ലെങ്കിൽ തൊഴിലില്ലായ്മ വേതനം എന്ന മുദ്രാവാക്യം ഉയർത്തി തൊഴിലിനുവേണ്ടി നടത്തിയ സമരങ്ങൾ എണ്ണമറ്റതാണ്.
തൊഴിൽ അല്ലെങ്കിൽ ജയിൽ എന്ന മുദ്രാവാക്യം ഇന്ത്യൻ യുവത്വത്തെ ത്രസിപ്പിച്ച പ്രക്ഷോഭങ്ങൾക്കാണ് തിരികൊളുത്തിയത്.
1979ൽ ആരംഭിച്ച് 1984 വരെ നീണ്ടുനിന്ന സമരപരമ്പരകൾ.
വ്യത്യസ്തങ്ങളായ പോരാട്ടങ്ങൾ.
രാജ്യം ശ്രദ്ധിച്ച യുവജനസമരമായിരുന്നു തൊഴിൽ അല്ലെങ്കിൽ ജയിൽ സമരം.
രാസ്താ-രോഘോ, സേവ് ഇന്ത്യ ചെയ്ഞ്ച് ഇന്ത്യ, ആസാദി കാ ജാഗരൺ, ഹമാരാ ഭവിഷ്യ ഹമാര ഭാരത്, ദേശീയ ഐക്യ ദീപമാല, ദേശീയ ലോങ് മാർച്ചുകൾ പാർലമെന്റ് രാജ് ഭവൻ മാർച്ചുകൾ, പഞ്ചാബിൽ വർഗീയ-വിഘടനവാദികൾക്കെതിരെ പോരാടുന്ന ധീര ദേശാഭിമാനികളോട് ഐക്യദാർഢ്യം പ്രഖ്യാപിച്ച് നടന്ന രക്ത പ്രതിജ്ഞ, ബാബറി മസ്ജിദ്-രാമജൻമഭൂമി തർക്കം രൂക്ഷമായപ്പോൾ നടന്ന സമര ചരിത്ര സംഗമം, മാനവ മൈത്രീ സംഗമം, സ്‌നേഹമതിൽ, എക്കാലത്തെയും പോരാട്ട ചരിത്രത്തിലെ തിളങ്ങുന്ന ഏടായ വനിതാമാർച്ച് തുടങ്ങി പതിനായിരങ്ങളും ലക്ഷങ്ങളും അണിനിരന്ന ആയിരക്കണക്കിന് പ്രക്ഷോഭങ്ങൾക്കാണ് എഐവൈഎഫ് രാജ്യത്ത് നേതൃത്വം നൽകിയത്.
സഖാവ് ജയപ്രകാശ് ഉൾപ്പെടെയുള്ള നിരവധി രക്തസാക്ഷിത്വങ്ങൾ.
പഞ്ചാബിൽ ഖാലിസ്ഥാൻ ഭീകരവാദികളോട് ഏറ്റുമുട്ടി രക്തസാക്ഷിത്വം വരിച്ച 89 എഐവൈഎഫ് സഖാക്കൾ, പൊലീസിന്റെ ഭീകരമായ മർദനങ്ങൾ ഏറ്റുവാങ്ങി തലയോടും തോളെല്ലും തകർന്ന നൂറുകണക്കിന് സഖാക്കളുടെ ചോരവീണ് കുതിർന്ന മണ്ണിൽ നിന്ന് അടിപതറാതെ ഇപ്പോഴും എഐവൈഎഫ് ഇൻക്വിലാബിന്റെ ഈരടികൾ ഉയർത്തുന്നു.
ദേശീയ-സാർവദേശീയ പ്രശ്‌നങ്ങളിൽ സുചിന്തിതവും ആശയവ്യക്തതയോടുകൂടിയും നിലപാടുകൾ സ്വീകരിച്ച എഐവൈഎഫ് വിയറ്റ്‌നാമിന് ഐക്യദാർഢ്യം പ്രഖ്യാപിച്ച് ഇന്ത്യൻ തെരുവുകളിൽ ഉയർത്തിയ മുദ്രാവാക്യമാണ് മേരാ നാം വിയറ്റ്‌നാം തേരാ നാം വിയറ്റ്‌നാം എന്നത്.
ലോകത്തേത് മണ്ണിലും നടക്കുന്ന ജനാധിപത്യ ധ്വംസനങ്ങൾക്കും ഭീകരവാദത്തിനും എതിരായി ശബ്ദം ഉയർത്താൻ എഐവൈഎഫ് ഉണ്ട്.
പുറത്തേക്കുള്ള കണ്ണികൾ http://www.cpi.org.in/CPI-MassOrgBody.htm/%5Bപ്രവർത്തിക്കാത്ത+കണ്ണി%5D http://www.aiyf.in/ Archived 2012-04-26 at the Wayback Machine .
http://flagspot.net/flags/in%7Daiyf.html/ Archived 2010-11-25 at the Wayback Machine .
http://www.wfdy.org/ Archived 2017-06-26 at the Wayback Machine .
അലം ബേഗ്
ഒന്നാം സ്വാതന്ത്ര്യ സമരകാലത്തെ നാല്പത്തി ആറാം ബംഗാൾ നേറ്റീവ് ഇൻഫൻട്രിയിലെ ഒരു സൈനികനായിരുന്നു അലം ബേഗ് (അലം ഭേഗ്).1857 ജൂലൈ 9 നു സിയാൽകോ ട്ടിൽ വച്ച് ഏഴോളം യൂറോപ്യന്മാരെയും ഒരു സ്കോട്ടിഷ് കുടുംബത്തെയും വധിച്ച സംഭവത്തിലെ പ്രധാന പ്രതിയുമായിരുന്നു ബേഗ്.
ഇംഗ്ലീഷ് ഈസ്റ്റ് ഇന്ത്യാ കമ്പനി യുടെ പ്രധാന ശത്രുവായി മാറിയ ബേഗ് മധോപൂരിൽ വച്ച് തടവിലാക്കപ്പെട്ടു.
ഒരു വർഷത്തിനു ശേഷം ബേഗിനെ പീരങ്കിമുനയുടെ മുന്നിൽ നിർത്തി വധിക്കുകയാണ് ചെയ്തത്.
വധിക്കപ്പെട്ട ബേഗിന്റെ തലയോട്ടി ബ്രിട്ടനിലേയ്ക്ക് യുദ്ധത്തിന്റെ ശേഷിപ്പ് എന്ന നിലയിൽ ഐറിഷ് സൈനികനായ ജോർജ് കോസ്റ്റല്ലോ കൊണ്ടുപോകുകയായിരുന്നു.
1963 ൽ ലണ്ടനിലെ ഒരു മദ്യശാലയിൽ നിന്നു കണ്ടെടുത്ത ബേഗിന്റെ തലയോട്ടി  അനന്തരാവകാശികളെ കണ്ടെത്തി   ഏൽപ്പിക്കുന്നതിനുചരിത്രകാരനായ കിം വാഗ്നറെ  മദ്യശാലയുടെ ഉടമസ്ഥർ ഏൽപ്പിക്കുകയും ചെയ്തു.
അലംകൃത ശ്രീവാസ്തവ
ഒരു ഇന്ത്യൻ ചലച്ചിത്ര സംവിധായികയാണ് അലംകൃത ശ്രീവാസ്തവ.
പ്രകാശ് ഝായുടെ സംവിധാന സഹായിയായി നിരവധി ചിത്രങ്ങളിൽ പ്രവർത്തിച്ചിട്ടുണ്ട്.
"ടേർണിംഗ് 30!!!"
എന്ന ചിത്രത്തിലൂടെ സ്വതന്ത്ര സംവിധായികയായി.
2017-ൽ നിരൂപകപ്രശംസ നേടിയ " ലിപ്സ്റ്റിക് അണ്ടർ മൈ ബുർഖ " എന്ന ചിത്രം സംവിധാനം ചെയ്തു .
ന്യൂയോർക്ക് ഇന്ത്യൻ ഫിലിം ഫെസ്റ്റിവലിൽ ഓപ്പണിംഗ് ഫിലിം ആയി ഈ ചിത്രം പ്രദര്ശിപ്പിക്കുകയും കൊങ്കണ സെന്നിന് മികച്ച നടിക്കുള്ള പുരസ്കാരം ലഭിക്കുകയും ചെയ്തിരുന്നു.
ഡൽഹിയാണ് അലംകൃതയുടെ സ്വദേശം.
ഡെറാഡൂണിലെ പെൺകുട്ടികൾക്കായുള്ള ബോർഡിംഗ് സ്കൂളായ വെൽഹം ഗേൾസ് സ്കൂളിലായിരുന്നു ആദ്യകാല വിദ്യാഭ്യാസം.
തുടർന്ന് ഡൽഹിയിലെ ലേഡി ശ്രീറാം കോളേജിൽ ചേർന്നു.
ജാമിയ മില്ലിയ ഇസ്ലാമിയയിലെ എ.ജെ.കെ. മാസ് കമ്മ്യൂണിക്കേഷൻ റിസേർച്ച് സെന്ററിൽ നിന്നും വിദ്യാഭ്യാസം പൂർത്തിയാക്കി.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അലംകൃത ശ്രീവാസ്തവ അലംകൃത ശ്രീവാസ്തവ ഫേസ്‌ബുക്കിൽ
അലംബുസൻ
ഇതിഹാസ കാവ്യമായ മഹാഭാരതത്തിൽ വിവരിച്ചിരിക്കുന്ന ജടാസുരന്റെ പുത്രനായ ഒരു രാക്ഷസനാണ് അലംബുഷൻ .
അലംബുഷന്റെ പിതാവായ ജടാസുരനെ വനവാസക്കാലത്ത് ഭീമൻ വധിച്ചിരുന്നു .
അന്ന് മുതൽ  അവൻ പാണ്ഡവരോട് പകതീർക്കുവാനായി തക്കംനോക്കി നടന്നു .
അങ്ങനെയാണ് ഭാരതയുദ്ധത്തിൽ അവൻ എത്തിച്ചേർന്നത്.
ഒടുവിൽ ദുര്യോധനന്റെ അനുമതിയും വാങ്ങി , അയാള് പാണ്ഡവസൈന്യത്തെ നശിപ്പിക്കാൻ തുടങ്ങി .
ഒടുവിൽ ഭീമപുത്രനായ ഘടോല്ക്കചൻ അലംബുഷനുമായി യുദ്ധത്തിലേർപ്പെടുകയും, ഒരു ഘോരയുദ്ധത്തിലൂടെ അലംബുഷനെ വധിക്കുകയും ചെയ്തു .
↑ Mahabharatha translation by Ganguly- drona parva -ghadolkkacha vadha -upaparva.
അലക്കുയന്ത്രം ഇംഗ്ലീഷ് വിലാസം https://ml.wikipedia.org/wiki/Washingmachine ഒരു ആധുനിക വാഷിങ്ങ്മെഷീൻ
തുണി കഴുകാനും ഉണക്കാനും ഉപയോഗിക്കുന്ന വൈദ്യുതോപകരണമാണ് വാഷിങ്ങ് മെഷീൻ .
ഫുള്ളി ഓട്ടോമാറ്റിക്, സെമി ഓട്ടോമാറ്റിക്, ഫ്രണ്ട് ലോഡിങ്, ടോപ്പ് ലോഡിങ് എന്നിങ്ങനെ വിവിധതരത്തിലുള്ള വാഷിങ്ങ്മെഷീനുകൾ നിലവിലുണ്ട്.
അറ്റ്‌വാട്ടർ ഇംഗ്ലീഷ് വിലാസം https://ml.wikipedia.org/wiki/Atwater,_California
അറ്റ്‍വാട്ടർ , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ മെർസ്‍ഡ് കൗണ്ടി യിൽ, സ്റ്റേറ്റ് റൂട്ട് 99 ൽ സ്ഥിതിചെയ്യുന്ന ഒരു നഗരമാണ്.
മെർസ്‍ഡിന് 8 മൈൽ (13 കിലോമീറ്റർ) വടക്ക്, വടക്കുപടിഞ്ഞാറായി, സമുദ്രനിരപ്പിൽനിന്ന് 151 അടി (46 മീറ്റർ) ഉയരത്തിലാണ് അറ്റ്‍വാട്ടർ സ്ഥിതിചെയ്യുന്നത്.
2010 ലെ ഐക്യനാടുകളുടെ സെൻസസ് പ്രകാരം ഈ നഗരത്തിലെ ആകെ ജനസംഖ്യ 28,168 ആയിരുന്നു.
ഐക്യനാടുകളുടെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ ആകെ വിസ്തീർണ്ണം 6.1 ചതുരശ്ര മൈൽ (16 കി.മീ 2 ) ആണ്.
ഇതിൽ 99.86 ശതമാനം പ്രദേശം കര ഭൂമിയും ബാക്കിയുള്ള 0.14 ശതമാനം ഭാഗം വെള്ളവുമാണ്.
കാസിൽ എയർ മ്യൂസിയം നഗരത്തിൽ ഉൾപ്പെടുന്നു, എന്നാൽ കാസിൽ എയർ ഫോഴ്സ് ബെയിസ് നഗരത്തിൽ ഉൾപ്പെടുന്നില്ല.
1870 കളിൽ റെയിൽവേ സൌകര്യം അറ്റ്‍വാട്ടറിൽ എത്തിയതോടെ, പട്ടണം വളർന്നു തുടങ്ങി.
1880 ൽ ആദ്യ പോസ്റ്റ് ഓഫീസ് ഇവിടെ തുറന്നു.
1922 ൽ നഗരം ഏകീകരിക്കപ്പെട്ടു.
റെയിൽവേ അതിൻറെ സ്റ്റേഷൻ നിർമ്മാണത്തിനായി ഉപയോഗിച്ച് സ്ഥലം മാർഷൽ ഡി. അറ്റ്‍വാട്ടർ എന്ന ഒരു ഗോതമ്പ് കൃഷിക്കാരൻറേതായിരുന്നതിനാൽ ഈ പേരാണ് നഗരത്തിൻറെ നാമത്തിന് ആധാരമാക്കിയത്.
അലംഗീർ രണ്ടാമൻ ഇംഗ്ലീഷ് വിലാസം https://ml.wikipedia.org/wiki/Alamgir_II
അസീസ് ഉദ്ദിൻ അലംഗീർ II , 1754 മുതൽ 1759 വരെ ഇന്ത്യയിലെ മുഗൾ സാമ്രാട്ടായിരുന്നു.
55 വയസ്സിലാണ് അസീസ് ഉദ്ദിൻ സ്ഥാനാരോഹണം ചെയ്ത്  അലംഗീർ II എന്ന പുതിയ പേർ സ്വീകരിച്ചത്.
ജീവിതത്തിൻറെ സിംഹഭാഗം തടവറയിൽ കഴിച്ചുകൂട്ടിയ അസീസ് ഉദ്ദിന്   ഭരണപാടവം തീരെ ഇല്ലായിരുന്നു.
ദുർബലനും യുദ്ധതന്ത്രങ്ങളെക്കുറിച്ച് തീരെ അജ്ഞനുമായിരുന്ന  അലംഗീർ II എല്ലാ ചുമതലകളും മന്ത്രിമാരെ  ഏല്പിച്ചു.
അലംഗീർ രണ്ടാമനും മന്ത്രി ഗാസി ഉദ്ദിൻ ഖാൻ ഫിറോസ് ജംഗുമായുളള ബന്ധം വഷളാവുകയും, മന്ത്രി  അലംഗീർ രണ്ടാമനെ വധിക്കുകയും ചെയ്തു.
ജനനവും സ്ഥാനാരോഹണവും
അസീസ് ഉദ്ദിൻ ബേഗ് മിർസാ,  ജൂൺ 6, 1699-ൽ മുൾട്ടാനിൽ ജനിച്ചു.
പിതാവ് ജഹന്ദർ ഷാ ,  മുഗൾ സാമ്രാട്ട് ഔറംഗസേബിൻറെ മൂത്ത പുത്രൻ ബഹദൂർ ഷാ ഒന്നാമൻറെ മകനും.
സിംഹാസനത്തിനു വേണ്ടിയുളള കരുനീക്കങ്ങളിൽ, മുഗൾ സാമ്രാട്ട് ഫറൂഖ്സിയാറിൻറെ കല്പനയനുസരിച്ച്   അസീസ് ഉദ്ദിൻ തടവിലാക്കപ്പെട്ടു.1714  ജനുവരി 21ന് അസീസ് ഉദ്ദിന്റെ കണ്ണുകൾ ചൂഴ്ന്നെടുക്കാനുളള രാജകല്പനയും വന്നു.
1754 വരെ  അസീസ് ഉദ്ദിൻ തടവറയിൽ കിടന്നു.
1754-ൽ മന്ത്രി ഘാസി ഉദ്ദിൻ സ്വന്തം താത്പര്യങ്ങൾ സംരക്ഷിക്കാനായി അസീസ് ഉദ്ദിനെ മോചിപ്പിച്ച്  മുഗൾ സാമ്രാട്ടായി വാഴിച്ചു.
അലംഗീർ എന്ന നാമധേയം അസീസ് ഉദ്ദിൻ സ്വയം സ്വീകരിച്ചതാണ്.
അസീസ് ഉദ്ദിന്റെ മാതൃകാപുരുഷനായിരുന്ന ഔറംഗസേബ് ആയിരുന്നു,  അലംഗീർ ഒന്നാമൻ .
മന്ത്രി ‎ഗാസി ഉദ്ദീൻ ഖാൻ ഫിറോസ് ജംഗ് മൂന്നാമൻ അധികാരമോഹിയായിരുന്നു.
സാമ്രാട്ടിനേയും സന്തതികളേയും ഉന്മൂലനാശം ചെയ്യാനായിരുന്നു  മന്ത്രിയുടെ പദ്ധതി.
പക്ഷെ ഇതിനകം യുവ രാജാവ് അലി ഗൗഹർ ( പിന്നീട് ഷാ ആലം രണ്ടാമൻ )   പൂർവ്വേന്ത്യയിലേക്ക് രക്ഷപ്പെട്ടു കഴിഞ്ഞിരുന്നു.
കോട്ലാ ഫതേ ഷാ എന്ന സ്ഥലത്ത്   ഇസ്ലാം മതപണ്ഡിതരെ കാണാനെത്തിയ അലംഗീർ രണ്ടാമനെ ഗാസി ഉദ്ദിൻ ഖാൻ ഫിറോസ് ജംഗ്  ഏർപ്പാടാക്കിയ ഘാതകർ തുടരെത്തുടരെ കുത്തിക്കൊലപ്പെടുത്തി.
1759, നവംബർ 29നാണ് ഈ ക്രുരകൃത്യം സംഭവിച്ചത്.
A silver rupee of Alamgir അവലംബം
{{ cite book }} : Unknown parameter | coauthor= ignored ( | author= suggested) ( help )
അലകാനുക്, അലാസ്ക Nearby Alakanuk Airport
അലകാനുക് പട്ടണം, കുസിൽവാക്ക് സെൻസസ് ഏരിയായിലുള്ള യു.എസ്. സംസ്ഥാനമായ അലാസ്കയുടെ പടിഞ്ഞാറെ ഭാഗത്തുള്ള ഒരു പട്ടണമാണ്.
2000 ലെ സെൻസസനുസരിച്ച് ജനസംഖ്യ 652.
അവലംബം ↑ (though an earlier source states November 5, 1973, see ) ↑ ↑
അറ്റൻഷൻ ഡെഫിസിറ്റ് ഹൈപ്പർ ആക്ടിവിറ്റി ഡിസോർഡർ ഇംഗ്ലീഷ് വിലാസം https://ml.wikipedia.org/wiki/Attention_deficit_hyperactivity_disorder
നാഡീവികാസവുമായി ബന്ധപ്പെട്ട് കുട്ടികളിലുണ്ടാകുന്ന ഒരു മാനസികരോഗമാണ് അറ്റൻഷൻ ഡെഫിസിറ്റ് ഹൈപ്പർ ആക്ടിവിറ്റി ഡിസോർഡർ (എ.ഡി.എച്ച്.ഡി) എന്ന പേരിൽ അറിയപ്പെടുന്നത്.
ഹൈപ്പർ കൈനറ്റിക് ഡിസോർഡർ എന്ന പേരിലും മുമ്പ് ഇത് അറിയപ്പെട്ടിരുന്നു.
ഒന്നിലും ശ്രദ്ധ കേന്ദ്രീകരിക്കാൻ കഴിയാതിരിക്കുക, അമിതമായ ശാരീരിക പ്രവർത്തനങ്ങൾ, ഒരാളുടെ പ്രായത്തിന് അനുയോജ്യമായ വിധത്തിൽ പെരുമാറ്റം നിയന്ത്രിക്കാൻ കഴിയാതിരിക്കുക തുടങ്ങിയവയാണ് ഈ രോഗത്തിന്റെ പ്രധാന ലക്ഷണങ്ങൾ.
പന്ത്രണ്ട് വയസ്സിന് മുമ്പായി രോഗം പ്രത്യക്ഷപ്പെടുകയും ആറുമാസത്തിലധികമായി തുടരുകയും ചെയ്യുന്നു.
കുട്ടികൾ, അവർ ഇടപെടുന്ന രണ്ടോ അതിലധികമോ ഇടങ്ങളിൽ (സ്കൂൾ, വീട്, കളിസ്ഥലം മുതലായവ) ഇതിന്റെ ലക്ഷണങ്ങൾ പ്രകടിപ്പിക്കുന്നു.
ശ്രദ്ധ കേന്ദ്രീകരിക്കാൻ കഴിയാത്തതിനാൽ ഇത്തരക്കാരുടെ പഠനത്തെ അത് ബാധിക്കുന്നു.
എ.ഡി.എച്ച്.ഡി. മറ്റ് മാനസിക വൈകല്യങ്ങൾക്കും ലഹരി ഉപയോഗത്തിനും പ്രേരകമാകുന്നു.
ആധുനിക സമൂഹത്തിൽ പ്രയാസങ്ങൾ നേരിടുന്നുണ്ടെങ്കിലും എ.ഡി.എച്ച്.ഡി. ബാധിച്ച മിക്ക കുുട്ടികൾക്ക് അവർക്ക് ഇഷ്ടപ്പെട്ട പ്രവർത്തനങ്ങളിൽ ശ്രദ്ധകേന്ദ്രീകരിക്കാൻ സാധിക്കാറുണ്ട്.
മൂന്നു വയസ്സുള്ള കുട്ടിക്ക് 10 മുതൽ 15 മിനിറ്റുവരെ മാത്രമേ തുടർച്ചയായി ഒരു കാര്യത്തിൽ ശ്രദ്ധകേന്ദ്രീകരിക്കാൻ കഴിയുകയുള്ളു.
വയസ്സ് കൂടുന്തോറും ഇതിന്റെ അളവ് കൂടിവരും.
ഇത് പല കുട്ടികളിലും വ്യത്യാസപ്പെട്ടിരിക്കുകയും ചെയ്യും.
അതേസമയം, നാലു വയസ്സുള്ള കുട്ടിക്ക് 5 മിനിറ്റിൽ കൂടുതൽ സമയം അടങ്ങിയിരിക്കാനോ ഏതെങ്കിലും കാര്യത്തിൽ ശ്രദ്ധ കേന്ദ്രീകരിക്കാനോ കഴിയാതെ വരുന്നുണ്ടെങ്കിൽ കുട്ടിയുടെ കാര്യത്തിൽ കൂടുതൽ ശ്രദ്ധ ചെലുത്തേണ്ടിയിരിക്കുന്നു.
അല്പംപോലും ഏകാഗ്രതയില്ലാത്ത തരത്തിലുള്ള ശ്രദ്ധക്കുറവ്, തുടർച്ചയായതും അലക്ഷ്യസ്വഭാവമുള്ളതുമായ ചലനങ്ങൾ, പൊടുന്നനെ സംസാരിക്കാനും എടുത്തുചാടി കാര്യങ്ങൾ ചെയ്യാനുമുള്ള അക്ഷമനിറഞ്ഞ പ്രവണത എന്നിവയാണ് ഈ രോഗത്തിന്റെ മുഖ്യലക്ഷണങ്ങൾ.
ഇലക്ട്രിക്‌സ്വിച്ചുകളിലും ഉപകരണങ്ങളിലും നടത്തുന്ന പരീക്ഷണങ്ങൾ, ഉയരത്തിൽ നിന്ന് താഴേക്ക് ചാടൽ, അതിവേഗത്തിൽ മരംകയറൽ തുടങ്ങിയ ഇവരുടെ ചില പ്രവൃത്തികൾ ചിലപ്പോഴെങ്കിലും അപകടങ്ങളിൽ കലാശിക്കുകയും ജീവൻതന്നെ നഷ്ടപ്പെടാൻ ഇടയാക്കുകയും ചെയേ്തക്കാം.
മറ്റു കുട്ടികളോടൊപ്പം കളിക്കുമ്പോൾ തോൽവി അംഗീകരിക്കാൻ മടി, പൊടുന്നനെ ക്ഷോഭിക്കുകയും മറ്റുള്ളവരെ ആക്രമിക്കുകയും ചെയ്യുന്നസ്ഥിതി എന്നിവയും കാണാറുണ്ട്.
ആവശ്യപ്പെടുന്നതെന്തും ഉടനടി സാധിച്ചുകൊടുക്കാത്ത പക്ഷം അക്രമം കാണിക്കാനുള്ള പ്രവണതയുണ്ടാകും.
ക്യൂ നിൽക്കുക,ക്ഷമയോടെ ഒരു കാര്യത്തിനായി കാത്തിരിക്കുക തുടങ്ങിയവ ഇത്തരക്കാർക്ക് ഏറെ പ്രയാസമാണ്.
ചില കുട്ടികളിൽ മേല്പറഞ്ഞ ലക്ഷണങ്ങളോടൊപ്പം നിരന്തരമായ കളവ് പറച്ചിൽ, മോഷണം, ക്ലാസ്സിൽ പോകാതിരിക്കുക, മൃഗങ്ങളെയും മറ്റും അകാരണമായി ഉപദ്രവിക്കുക, വീട് വിട്ട് ഓടിപ്പോകുക തുടങ്ങിയ ലക്ഷണങ്ങളും കണ്ടേക്കാം.
ഈ അവസ്ഥയെ ഹൈപ്പർ കൈനറ്റിക് കോൺഡക്ട് ഡിസോർഡർ എന്ന പേരിലാണ് വിശേഷിപ്പിക്കാറുള്ളത്.
ശ്രദ്ധ, ഏകാഗ്രത, ആത്മനിയന്ത്രണം എന്നീ ഗുണങ്ങളെ നിയന്ത്രിക്കുന്നത് മസ്തിഷ്‌കത്തിന്റെ മധ്യഭാഗത്തുള്ള മസ്തിഷ്‌കകാണ്ഡത്തിന്റെയും പാർശ്വഭാഗത്തുള്ള ടെമ്പറൽ ഖണ്ഡം,മുൻഭാഗത്തുള്ള ഫ്രോണ്ടൽ ഖണ്ഡം എന്നിവയുടെ ഏകോപനത്തോടെയുള്ള പ്രവർത്തനമാണ്.
ഈ പ്രവർത്തനങ്ങളിലെ മാന്ദ്യവും കാലതാമസവുമാണ് മേല്പറഞ്ഞ ഹൈപ്പർ കൈനറ്റിക് കുട്ടികളുടെ പ്രശ്‌നം.
ഗർഭകാലത്ത് അമ്മമാർക്കുണ്ടാകുന്ന രോഗങ്ങൾ, മാതാപിതാക്കൾ തമ്മിലുള്ള പൊരുത്തക്കേട്, അച്ഛന്റെ മദ്യപാനശീലം, ചില ഹോർമോണുകളുടെ തകരാറുകൾ എന്നിങ്ങനെ ജീവശാസ്ത്രപരവും സാമൂഹികവുമായ പല കാരണങ്ങൾ ഇതിന് പിന്നിലുണ്ട്.
പക്ഷേ, മേല്പറഞ്ഞ കാരണങ്ങളൊന്നും ഇല്ലാത്ത കുട്ടികളിലും ഈ രോഗം കണ്ടിട്ടുണ്ട്.
മസ്തിഷ്‌കത്തിന്റെ സവിശേഷതരത്തിലുള്ള വളർച്ചയിലെ മാന്ദ്യവും പ്രവർത്തനതകരാറും തന്നെയാണ് ഈ രോഗത്തിന്റെ അടിസ്ഥാനകാരണം.
മസ്തിഷ്‌കത്തിലെ താളപ്പിഴകൾ അടിസ്ഥാന കാരണങ്ങളായതുകൊണ്ടുതന്നെ അവയെ നിയന്ത്രിക്കാനുള്ള ഔഷധങ്ങൾ ഉപയോഗിക്കേണ്ടതുണ്ട്.
മീതൈൽ ഫെനിഡേറ്റ് പോലെയുള്ള ഉത്തേജക ഔഷധങ്ങൾ, അറ്റോമോക്‌സെറ്റിൻ , ക്ലോണിഡിൻ , റിസ്‌പെരിഡോൺ തുടങ്ങി വിവിധതരം ഔഷധങ്ങൾ ലഭ്യമാണ്.
കുട്ടിയുടെ പ്രായവും ശാരീരിക ആരോഗ്യവും രോഗലക്ഷണങ്ങളുടെ സവിശേഷതയും മനസ്സിലാക്കിയ ശേഷമാണ് ഏതു ഔഷധം വേണമെന്ന് നിർണയിക്കുന്നത്.
ഔഷധങ്ങളോടൊപ്പം പെരുമാറ്റം വ്യത്യാസപ്പെടുത്താൻ സഹായിക്കുന്ന ബിഹേവിയർ തെറാപ്പി ,[ സൈക്കോ തെറാപ്പി , മാതാപിതാക്കൾക്ക് നൽകിവരുന്ന പേരന്റ് മാനേജ്‌മെന്റ് ട്രെയിനിങ് തുടങ്ങിയ രീതികൾക്കും അതിൻേറതായ പങ്കുണ്ട്.
രോഗലക്ഷണങ്ങൾ കണ്ട് അധികം വൈകാതെ തന്നെ ചികിത്സ ആരംഭിച്ചാൽ അസുഖം ബാധിച്ച കുട്ടികളുടെ പെരുമാറ്റത്തിലും പഠനത്തിലും നല്ല പുരോഗതി ഉണ്ടാകാറുണ്ട്.
ഇന്ത്യൻ നാടോടി നൃത്തങ്ങൾ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
വിവിധ സംസ്കാരങ്ങളും, പാരമ്പര്യങ്ങളും ഉൾക്കൊണ്ടതാണ് ഭാരതഭൂമി.  'നാനാത്വത്തിൽ ഏകത്വം ' എന്നതാണ് ഭാരതത്തിന്റെ സാംസ്‌കാരിക പൈതൃകം.
വ്യത്യസ്തമാർന്ന സാമൂഹിക സാമ്പത്തിക പരിസരങ്ങളിൽ നിന്നും വിശ്വാസങ്ങളിൽ നിന്നും രൂപം കൊണ്ടതാണ് നമ്മുടെ പല നാടോടി നൃത്തങ്ങളും,   പ്രാചീന ജനതയുടെ അഥവാ ഗോത്ര ജനതയുടെ നൃത്തങ്ങളും.
ശാസ്ത്രീയ നൃത്തങ്ങളെക്കാൾ പുരാതനമായിട്ടാണ് നാടോടി നൃത്തങ്ങൾ കരുതപ്പെടുന്നത്.
പലപ്പോഴും ഈ നൃത്തരൂപങ്ങൾ വളരെ ലളിതമായും ഉള്ളിലെ സന്തുഷ്ടതയെ പ്രകടിപ്പിക്കാനുമുള്ള അവസരമായി കണ്ടു വരുന്നു.
ഉത്സവങ്ങളുടെയും ആഘോഷങ്ങളിലും നാടോടി നൃത്തങ്ങൾ ഒഴിച്ച് കൂടാൻ പറ്റാത്തവയാണ് നർത്തകന്റെ നൈപുണ്ണ്യവും ഭാവനയും അയാളുടെ പ്രകടനത്തിൽ കാണാം.
നൃത്തം ചെയുന്ന ഗോത്രജൻ  മരിക്കുന്നില്ല കാരണം അത്രയും വികാരങ്ങളെ ആഴത്തിൽ ഉൾക്കൊണ്ട് നൃത്തം ചെയുന്നു.
നാടോടി നൃത്തങ്ങളെ സ്വഭാവം അനുസരിച്ചു വേർതിരിക്കുന്നു 
1.
ആചാര അനുഷ്ട്ടാനത്തോട് അനുബന്ധിച്ചു നടത്തുന്നത് 
2.
ആനന്ദനത്തിന്റെ ആവേശത്തോടു ഉണ്ടാകുന്നത് 
3.
ചടങ്ങുകളോട് അനുബന്ധിച്ചു 
4.
വിളവെടുപ്പിനോട് അനുബന്ധിച്ചു 
5.
സാമൂഹിക ഒത്തുചേരലിൽ നിന്നും ഉണ്ടാകുന്നതു 
6.
ഋതുക്കൾക്കു അനുസരിച്ചു 
7.
ആയോധന നൃത്തങ്ങൾ 
8.
ആണുങ്ങൾ പെൺവേഷം കെട്ടി കളിക്കുന്നത് 
9.
ചെണ്ട, മദ്ധളം,  വീപ്പ, തുടങ്ങിയ വാദ്യങ്ങൾ കൊണ്ടുള്ളതു  
10.
വിനോദ സംബന്ധമായ നൃത്തങ്ങൾ
നമ്മുടെ ഭാരതത്തിലെ വിവിധ സംസ്ഥാങ്ങളിലെ നാടോടിനിർത്തങ്ങൾ ചെറിയ തോതിൽ പരിചയപ്പെടാം
1:  ജമ്മു കാശ്‌മീർ
ഭൂമിയുടെതന്നെ സ്വർഗം എന്നറിയ പ്പെടുന്ന കശ്മീരിലെ പ്രതികൂലമായ കാലാവസ്ഥയിലും മഞ്ഞിന്റെ വെളുത്ത കുപ്പായമണിഞ്ഞു കശ്‍മീരിയൻ ജനത കലാസാംസ്കാരികത്തെ മുന്നോട്ട് നയിക്കുവാൻ സമയംകാണുന്നു
ഇന്ത്യൻ നക്ഷത്ര ആമ ഇംഗ്ലീഷ് വിലാസം https://ml.wikipedia.org/wiki/Indian_star_tortoise
നക്ഷത്ര ആമ, തമിഴ്നാട്ടിലെ പുളിയങ്കുടിയിൽ നിന്നും
ഇന്ത്യയിലും ശ്രീലങ്കയിലുമായി കാണപ്പെടുന്ന ഒരുതരം ആമയാണ് ഇന്ത്യൻ നക്ഷത്ര ആമ .
അനധികൃതമൃഗകടത്തുവിപണിയിൽ നക്ഷത്ര ആമകൾക്ക് പ്രിയമേറെയാണ്.
ഓമന മൃഗമായി വളർത്തുവാനും
ഇതിന്റെ ഇറച്ചിക്ക് ഔഷധ ഗുണമുണ്ടെന്ന അന്ധവിശ്വാസവും കാരണമാണ് ഇവ അധികവും വേട്ടയാടപ്പെടുന്നത്.
നക്ഷത്രാകൃതിയിലുള്ള രൂപഘടന കൊണ്ട് മനോഹരമാണ് ഇതിന്റെ പുറംതോട്.
ഭക്ഷണം:സസ്യജാലങ്ങൾ, പഴങ്ങൾ, പൂക്കൾ; പുല്ല് മേഞ്ഞ് നടക്കാനാണിഷ്ടം.
വലിപ്പം:	20 സെ.
മീ - 30 സെ.
പെണ്ണിനു അധികം വലിപ്പം കാണുന്നുണ്ട്.
തൂക്കം:	1.3കി.
ഗ്രാം - 2.2 കി.
ഗ്രാം                                                                                                                                                
മണിക്കൂറിൽ 0.05 കി.
മീറ്റർ സഞ്ചാര വേഗമുള്ള ഈ ആമയ്ക്ക് 3 0 മുതൽ 80വർഷങ്ങൾ വരെ ആയുസ്സുണ്ട്.
കൂടുതലും തനിയെ ജീവിക്കുന്നു.
ധാരാളമായി വേട്ടയാടപ്പെടുന്നതിനാൽ സംരക്ഷിത ജീവിയാണ്.
പറവകളും, പാമ്പുകളും, മനുഷ്യനും ഇവയുടെ ശത്രുക്കളാണ്.
പച്ച, കറുപ്പ്, തവിട്ട്, മഞ്ഞ മുതലായ നിറങ്ങളിൽ കാണപ്പെടുന്നു.
ചിത്രശാല മൈസൂർ മൃഗശാലയിലെ ഇന്ത്യൻ നക്ഷത്ര ആമ ഇണ ചേരുന്ന ഇന്ത്യൻ നക്ഷത്ര ആമകൾ Indian Star Tortoise-  At Kalakkad forest - Tirunelveli dt - Tamilnadu Indian Star Tortoise- Kalakkad forest - Tirunelveli dt - Tamilnadu - At its natural habitat ഇണ ചേരുന്ന ഇന്ത്യൻ നക്ഷത്ര ആമകൾ, കത്‌രജ് സ്നേക്ക് പാർക്ക് അവലംബങ്ങൾ സ്രോതസ്സുകൾ http://www.arocha.org/int-en/work/species/g1/955-DSY.html%5Bപ്രവർത്തിക്കാത്ത+കണ്ണി%5D http://www.arocha.org/int-en/work/species/g1/955-DSY.html%5Bപ്രവർത്തിക്കാത്ത+കണ്ണി%5D http://a-z-animals.com/animals/indian-star-tortoise/ പുറത്തേയ്ക്കുള്ള കണ്ണികൾ Wikimedia Commons has media related to ഇന്ത്യൻ നക്ഷത്ര ആമ .
Captive Turtles Information Archived 2018-08-14 at the Wayback Machine .
Indian Star Tortoise Archived 2007-05-23 at the Wayback Machine .
Self-righting objects Archived 2007-04-15 at the Wayback Machine .
Star Tortoise care sheet Archived 2007-06-01 at the Wayback Machine .
http://www.manoramaonline.com/advt/Environment/Wildlife_Week09/article1.htm Archived 2010-08-22 at the Wayback Machine .
ഇന്ത്യൻ ദേശീയ ക്രിക്കറ്റ് ടീം ഇംഗ്ലീഷ് വിലാസം https://ml.wikipedia.org/wiki/India_national_cricket_team
ഇന്ത്യൻ ക്രിക്കറ്റ് ടീം നിയമപരമായ നില.
ബിസിസിഐ പറയുന്നതനുസരിച്ച്, ഇത് ഒരു സ്വയംഭരണ സ്ഥാപനമാണ്, ഇന്ത്യൻ സർക്കാരിൽ നിന്ന് ഗ്രാന്റോ ഫണ്ടോ ലഭിക്കുന്നില്ല.
2004-ൽ, ഇന്ത്യൻ സുപ്രീം കോടതിയിൽ, ബിസിസിഐയുടെ അഭിഭാഷകർ പറഞ്ഞു, ഇന്ത്യൻ ക്രിക്കറ്റ് ടീം "ബിസിസിഐയുടെ ഔദ്യോഗിക ടീമാണ്, ഇന്ത്യയുടെ ഔദ്യോഗിക ടീമല്ല.
ഇന്ത്യയെ പ്രതിനിധീകരിക്കുന്ന രാജ്യാന്തര ക്രിക്കറ്റ് ടീമാണ്.
ബോർഡ് ഓഫ് കൺ‌ട്രോൾ ഫോർ ക്രിക്കറ്റ് ഇൻ ഇന്ത്യ ( ബി.സി.സി.ഐ .) എന്ന കായിക സംഘടനയാണ് ഇന്ത്യൻ ക്രിക്കറ്റ് ടീമിനെ നിയന്ത്രിക്കുന്നത്.
ലോകത്തിൽ ഏറ്റവുമധികം പരസ്യവരുമാനമുള്ള കായിക ടീമാണ് ഇന്ത്യൻ ക്രിക്കറ്റ് ടീം .
1932 ജൂൺ 25നു ഇംഗ്ലണ്ടിനെതിരെ ആദ്യ ടെസ്റ്റ് കളിച്ചുകൊണ്ട് ടെസ്റ്റ് കളിക്കുന്ന രാജ്യങ്ങളുടെ സംഘത്തിൽ ആറാമത്തെ അംഗമായി.
ആദ്യത്തെ അൻ‌പതു വർഷങ്ങളോളം ഓസ്ട്രേലിയ , ഇംഗ്ലണ്ട് തുടങ്ങിയ ടീമുകളെ അപേക്ഷിച്ച് ഏറ്റവും ദുർബലരായ ടെസ്റ്റ് ടീമായിരുന്നു ഇന്ത്യയുടേത്.
ഇക്കാലയളവിൽ 196 ടെസ്റ്റ് മത്സരങ്ങളിൽ 35 എണ്ണത്തിൽ മാത്രമേ ഇന്ത്യ വിജയിച്ചിരുന്നുള്ളൂ .
ടെസ്റ്റ് പദവി ലഭിച്ച് അരനൂറ്റാണ്ടടുക്കുമ്പോഴാണ് ഇന്ത്യൻ ടീം ശക്തിപ്രാപിച്ചു തുടങ്ങിയത്.
കപിൽ ദേവ് , സുനിൽ ഗാവസ്കർ തുടങ്ങിയ പ്രതിഭകളുടെ താരോദയവും ഇക്കാലയളവിലെ വിശ്വോത്തര സ്പിൻ ബോളിംഗ് നിരയുമാണ് ഇന്ത്യൻ ടീമിന്റെ ഉയർത്തെഴുന്നേല്പിനു കാരണമായത്.
തുടർന്നുള്ള വർഷങ്ങളിലെല്ലാം ടെസ്റ്റിലും ഏകദിനത്തിലും ലോകത്തിലെ മുൻ‌നിര ടീമുകൾക്കൊപ്പമാണ് ഇന്ത്യയുടെ സ്ഥാനം.
1983ൽ ക്രിക്കറ്റ് ലോകകപ്പ് ജേതാക്കളായ ഇന്ത്യൻ ടീം 2003 -ൽ രണ്ടാം സ്ഥാനത്തെത്തി.
സച്ചിൻ തെൻഡുൽക്കർ , രാഹുൽ ദ്രാവിഡ് , സൗരവ് ഗാംഗുലി , വി.വി.എസ്. ലക്ഷ്മൺ തുടങ്ങിയ വിശ്വോത്തര കളിക്കാർ ഇന്ത്യൻ ടീമിൽ അംഗങ്ങളായിരുന്നു.
2006 ഡിസംബറിൽ ഇന്ത്യൻ ടീം ആദ്യമായി ട്വന്റി 20 ക്രിക്കറ്റിൽ പങ്കെടുക്കുകയുണ്ടായി.
2007-ൽ നടന്ന ആദ്യ ട്വന്റി 20 ക്രിക്കറ്റ് ലോകകപ്പിലും 2011ലെ ഏകദിന ലോകകപ്പിലും മഹേന്ദ്രസിംഗ് ധോണി നയിച്ച ഇന്ത്യൻ ടീം കിരീടവും നേടി.
പതിനെട്ടാം നൂറ്റാണ്ടിന്റെ തുടക്കത്തിൽ ബ്രിട്ടീഷുകാരാണ് ഇന്ത്യയിൽ ക്രിക്കറ്റ് കളിച്ചു തുടങ്ങിയത്.
ഇന്ത്യയിലെ ആദ്യ ക്രിക്കറ്റ് മത്സരം 1721-ൽ നടന്നുവെന്നാണു ചരിത്രകാ‍രനായ വില്യം ഫോസ്റ്റർ രേഖപ്പെടുത്തുന്നത്.
മുംബൈയിലെ പാഴ്സി സമൂഹം 1848-ൽ രൂപവത്കരിച്ച ഓറിയന്റൽ ക്രിക്കറ്റ് ക്ലബാണ് ഇന്ത്യക്കാരുടെ ആദ്യത്തെ ക്രിക്കറ്റ് ക്ലബ്.
1877-ൽ യൂറോപ്യന്മാർ പാഴ്സികളെ തങ്ങളുമായി മത്സരിക്കാൻ ക്ഷണിച്ചു .
ഇതു ക്രമേണ ബോംബെ പെന്റാംഗുലർ എന്ന സുപ്രസിദ്ധ മത്സരപരമ്പരയായി രൂപം പ്രാപിച്ചു.
പത്തൊൻപതാഒ നൂറ്റാണ്ടിന്റെ അന്ത്യം മുതൽ ഏതാനും ഇന്ത്യാക്കാർ ഇംഗ്ലീ‍ഷ് ക്രിക്കറ്റ് ടീമുകളിൽ കളിച്ചു തുടങ്ങി.
ഇവരിൽ രഞ്ജിത് സിങ്ജിയെയും ദുലീപ് സിങ്ജിയെയും പോലുള്ളവർ ബ്രിട്ടീഷുകാരുടെ പ്രശംസ പിടിച്ചുപറ്റിയിരുന്നു.
1911-ൽ ഇന്ത്യൻ ക്രിക്കറ്റ് ടീം ആദ്യമായി ഇംഗ്ലണ്ട് പര്യടനത്തിനു പുറപ്പെട്ടു.
എന്നാൽ അത്തവണ കൌണ്ടി ടീമുകളുമായി കളിക്കാനേ അവസരം ലഭിച്ചിരുന്നുള്ളൂ .
1926-ൽ ഇമ്പീരിയൽ ക്രിക്കറ്റ് കൌൺസിലിലേക്കു ക്ഷണിക്കപ്പെട്ട ഇന്ത്യൻ ടീം, 1932-ൽ തങ്ങളുടെ ആദ്യ ടെസ്റ്റ് കളിച്ചു.
ഇംഗ്ലണ്ടിൽ നടന്ന ഇന്ത്യയുടെ ആദ്യ ടെസ്റ്റ് മത്സരത്തിൽ സി.കെ. നായിഡുവാണ് ടീമിനെ നയിച്ചത്.
ആദ്യ മത്സരത്തിൽ ഇന്ത്യ 158 റൺസിനു പരാജയപ്പെട്ടു .
1930കളിലും നാല്പതുകളിലും ഇന്ത്യൻ ടീം പുരോഗതി കാട്ടിയെങ്കിലും ഇക്കാലയളവിലൊന്നും രാജ്യാന്തര മത്സരങ്ങൾ ജയിച്ചിരുന്നില്ല.
ഇന്ത്യ സ്വതന്ത്രമായ ശേഷം ആദ്യമായി കളിച്ചത് 1948-ൽ ഓസ്ട്രേലിയക്കെതിരെയാണ്.
ഡൊണാൾഡ് ബ്രാഡ്മാന്റെ വിഖ്യാത ഓസ്ട്രേലിയൻ ടീം അഞ്ചുമത്സരങ്ങളുടെ പരമ്പര 4-0നു ജയിച്ചു .
1952-ൽ ഇംഗ്ലണ്ടിനെതിരെ മദ്രാസിൽ ഇന്ത്യൻ ടീം ആദ്യത്തെ ടെസ്റ്റ് വിജയം കൈവരിച്ചു .
അതേ വർഷം പാകിസ്താനെതിരെ തങ്ങളുടെ ആദ്യ പരമ്പര വിജയവും സ്വന്തമാക്കി.
1960കളിൽ സ്വന്തം രാജ്യത്തെ മത്സരങ്ങളിൽ കരുത്തുതെളിയിക്കുന്ന ടീമെന്ന വിശേഷണം ഇന്ത്യ നേടി.
ഇക്കാലയളവിൽ ന്യൂസിലൻഡിനെതിരെ രണ്ടു പരമ്പര വിജയം സ്വന്തമാക്കിയ ഇന്ത്യ, ഓസ്ട്രേലിയ , പാകിസ്താൻ, ഇംഗ്ലണ്ട് എന്നീ രാജ്യങ്ങൾക്കെതിരെയുള്ള പരമ്പര സമനിലയിലാക്കി.
പ്രസന്ന , എസ്. വെങ്കട്ടരാഘവൻ , ബി.എസ്. ചന്ദ്രശേഖർ , ബിഷൻ സിംഗ് ബേദി എന്നിവരടങ്ങിയ സ്പിൻ നാൽ‌വർ സംഘമായിരുന്നു 1970കളിൽ ഇന്ത്യൻ ടീമിന്റെ പ്രത്യേകത.
എക്കാലത്തെയും മികച്ച ബാറ്റ്സ്മാന്മാരായ സുനിൽ ഗാവസ്കർ , ഗുണ്ടപ്പ വിശ്വനാഥ് എന്നിവരുടെ താരോദയത്തിനും ഇക്കാലയളവ് സാക്ഷിയായി.
സ്പിൻ ബോളിങ്ങിനെ തുണച്ചിരുന്ന ഇന്ത്യൻ പിച്ചുകളിൽ ഇക്കാലയളവിൽ ഇന്ത്യ കരുത്തുകാട്ടി.